kardosdrur/scandi-wiki huggingface dataset:
Kay Boeck-Hansen

Kay Boeck-Hansen (11. juni 1920 i Aalborg – 17. november 1992 i København) var en dansk arkitekt, der er særligt kendt for hospitalsbyggerier i Odense og København, som han udførte sammen med Jørgen Stærmose. 

Boeck-Hansen var søn af direktør Axel Boeck-Hansen og blev student fra Aalborg Katedralskole i 1940 og arkitekt fra Kunstakademiets Arkitektskole i 1947. Han etablerede allerede egen tegnestue i 1948. Samme år vandt han sammen med Preben Hansen førstepræmie i en konkurrence om en bebyggelsesplan til et beboelsesområde i det vestlige Odense med skole (Provstegårdskolen), børneinstitution og butikscenter. Planen blev senere realiseret. Fra 1954 drev han tegnestue i kompagniskab med Stærmose.

Mest kendt er Kay Boeck-Hansen for Odense Universitetshospital (1957-1967) og Rigshospitalet (1956-1988), som begge fik førstepræmie. Begge byggerier domineres af højhuse, men rummer også lavere byggerier. Han var medlem af adskillige dommerkomiteer ved arkitektkonkurrencer. 

Boeck-Hansen blev gift (10. februar 1943 i København) med en datter af grosserer Harald Nyborg og Bodil Soele, Grete Soele Nyborg (født 31. december 1915 i Odense), og var formand for bestyrelsen for A/S Harald Nyborg, Odense. Han var Ridder af Dannebrog.

Værker 

 Rigshospitalet, Blegdamsvej og Tagensvej, København (1956-1988, 1. præmie 1954, s.m. Jørgen Stærmose, det vestlige højhus i 2002 forlænget med Ronald McDonald Børnehus)
 A/S Benedikt, Benediktsgade 46, Odense, (1957, 1. præmie, s.m. samme)
 Odense Sygehus, Søndre Boulevard (1957-1967, 1. præmie 1953, s.m. samme)
 Odense Handelsbank, Vestergade 12-14 (1958)
 Desuden flere nybygninger på hospitaler, f.eks. Frederiksberg Hospital; Københavns Militærhospital, Tagensvej; Landshospitalet, Sønderborg; Patologisk/Anatomisk Institut, Odense (1969-70); Patologisk/Anatomisk/Retsmedicinsk Institut, København og det nye Finseninstitut (alle s.m. Jørgen Stærmose)
 Industrihus for A/S Hagen & Sørensen, Odense
 Varehus for A/S Magasin, Odense
 Industrikompleks for A/S Ege, Herning

Konkurrencer 
 Kommuneskole i Dalum (1949, 3. præmie)
 Bebyggelsesplan for Provstegården i Odense (1949, 1. præmie, s.m. Preben Hansen)
 Kommuneskole i Aabenraa (1949, 3. præmie)
 Skyttehus i Vejle (1950, 3. præmie)
 Gymnasium i Nyborg (1950, 4. præmie)
 Svendborg centrum (1950, 1. præmie)
 Hovedkontor for Odense Vinkompagni (1951, 1. præmie)
 Kulturcentrum i Gladsaxe (1952, 3. præmie)
 Langeliniepavillonen (1953)
 Odense Sygehus (1953, s.m. Jørgen Stærmose, 1. præmie)
 Rigshospitalet (1954, s.m. Jørgen Stærmose, 1. præmie)
 A/S Benedikt, kollektivhus og biograf, Odense (1. præmie)
 Danmarks Nationalbank (1961, s.m. Jørgen Stærmose)

Kilder og eksterne henvisninger 
 
 Kraks Blå Bog 1974

Eksterne henvisninger 
 

Personer fra Aalborg
Arkitekter fra Danmark
Modernistiske arkitekter
Riddere af Dannebrog
Personer i Kraks Blå Bog (afdøde)
Danskere i 1900-tallet
Studenter fra Aalborg Katedralskole
Skatkammerbevis

Et skatkammerbevis er et kortfristet, rentebærende værdipapir, der udstedes af et finansministerium som led i landets statsgældspolitik. Skatkammerbeviset kan enten udstedes for at dække et kortvarigt likviditetsbehov eller for at opsuge penge.

I Danmark sælges skatkammerbeviser normalt ved auktioner, som afholdes af Danmarks Nationalbank. De udstedes som nulkuponobligationer, hvilket betyder at den nominelle rente er nul og at køberne dermed ikke modtager løbende rentebetalinger. Beviserne udstedes i stykstørrelse på 1 million kroner til kurs under pari (kurs 100) og indfries til kurs 100 på udløbstidspunktet, der er højst ni måneder senere. Blandt køberne af skatkammerbeviser er pengeinstitutter og pensionskasser. Set fra investorens synspunkt er skatkammerbeviset et  supplement til den korte del af rentemarkedet, traditionelt kaldet pengemarkedet.

Kilde
 EuroVoc

Værdipapirer
Helge Nielsen (borgmester i Hedensted Kommune)

Helge Nielsen (18. februar 1923 – 29. maj 2012 i Båstrup) var en dansk gårdejer og borgmester.

Han var fra 1974 til 1994 borgmester i Hedensted Kommune, hvor han også var gårdejer, for ved kommunalvalget i 1973 var det lykkedes det for Venstre, der var i valgforbund med Det Konservative Folkeparti, at vælte den siddende borgmester Hans Axelsen (K) og få valgt Helge Nielsen som borgmester. Efter kommunalvalget i 1993 blev Helge Nielsen selv væltet, og Kaj Larsen (K) blev ny borgmester.

Han var Ridder af Dannebrog.

2. juni 2012 begraves han fra Øster Snede Kirke.

Kilder 
 Dødsannonce på afdøde.dk

Borgmestre fra Venstre
Riddere af Dannebrog
Danskere i 1900-tallet
Landmænd fra Danmark
Sognerådsformænd fra Danmark
Hilligsøe, Køedt & Co.

Hilligsøe, Køedt & Co. var en dansk virksomhed af grosserere, manufakturhandel og fabrikation. Firmaet drev varehuset Messen på Købmagergade 42 i København, som også var dets hovedkontor.

Virksomheden blev grundlagt i 1875 af August Hilligsøe (død 1896), P.A. Paulsen (død 1901) og Andreas Peschcke Køedt (1845-1929). 1880 oprettedes detailforretningen "Messen" (firmanavn: Messen, Hilligsøe, Køedt & Co.), som i 1895 fik en stor bygning tegnet af Emil Blichfeldt kronet af en Merkur-statue udført af Julius Schultz. Bygningen blev senere nyindrettet af Henning Ortmann.

I 1923 indtrådte Aage Wagner Smitt (1883-1956) som medindehaver af firmaet; fra 1929-44 var sidstnævnte eneindehaver; i 1944 optog han Axel Thomsen (25. juli 1894 – ?) og sønnen Svend Wagner Smitt (21. april 1915 – ?, bror til Arne Wagner Smitt) som medindehavere.

Varehuset (og firmaet?) lukkede i 1971. Niels Brock er senere rykket ind i bygningen og har bl.a. ændret vinduerne.

Kilder og eksterne henvisninger 
 Danmarks ældste forretninger 1100-1911, Kraks Forlag 1950

Tidligere virksomheder i København
Grossistvirksomheder i Danmark
Detailvirksomheder i Danmark
Danske virksomheder etableret i 1875
Ophørt i 1971
Grækenlands Super League 2009-10

Grækenlands Super League 2009-10var den 4. udgave af den græske Super League i fodbold, siden turneringen blev etableret. 

Panathinaikos F.C. vandt deres 20. græske mesterskab.

Tabel

Slutspil

Målscorer
Pr. 18. april, 2010; Kilde: Galanis Sports Data  

23 mål
  Djibril Cissé (Panathinaikos)

11 mål
  Giorgos Barkoglou (Levadiakos)
  Victoraş Iacob (Iraklis)
  Javier Cámpora (Aris)

10 mål
  Benjamin Onwuachi (Kavala)
  Danijel Cesarec (Asteras Tripolis)

9 mål
  Kostas Mitroglou (Olympiakos)

8 mål
  Ilias Anastasakos (Atromitos)
  Emanuel Perrone (Atromitos)
  Boško Balaban (Panionios)
  Ismael Blanco (AEK)
  Ignacio Scocco (AEK)
  Kostas Katsouranis (Panathinaikos)

Fodboldsæson 2009-10
Super League 2009-10
Formuladeildin 2008

Formuladeildin 2008 var den 61. udgave af det færøske mesterskab i fodbold. Turneringen blev afviklet fra 29. marts 2008 og blev afsluttet 25. oktober 2008.

Tabel

Fodbold i 2008
Fodbold på Færøerne
Idolerna

Idolerna er en svensk popgruppe. Medlemmerne er de fire popidoler fra 1960'erne Svenne Hedlund, Tommy Blom, Lalla Hansson og Lennart Grahn. I 2000 blev deres sang Här kommer kärleken kåret til "Årets sang på Svensktoppen", og i 2001 blev gruppen kåret til "Årets svensktoppsartister".

Diskografi 
 Idolerna (2000)
 Greatest Hits, Live & More (2001)

Eksterne henvisninger 
 Svensk mediedatabase. 
 Interview med Idolerna (fra Allsång på Skansen) 
 folket.se  om Idolerna.

Referencer 

Popgrupper fra Sverige
Georgiens håndboldlandshold (herrer)

Georgiens håndboldlandshold for mænd er det mandlige landshold i håndbold for Georgien. Det repræsenterer landet i internationale håndboldturneringer. De reguleres af Georgiens håndboldforbund.

Eksterne henvisninger 
 Oversigt over kampe spillet af landsholdet hos EHF 
 Oversigt over kampe spillet af landsholdet hos the-sports.org 
 Georgiens herrehåndboldlandshold hos national-handball-teams.com 

Håndboldlandshold (herrer)
Herrehåndboldlandshold
Bjørn Andersen

Bjørn Andersen er navnet på flere:

 Bjørn Andersen (atlet) – en dansk atlet
 Bjørn Andersen (kultursociolog) – en dansk kultursociolog
 Bjørn Andersen (rocker) (1941-2013) – en dansk rocker
 Bjørn Andersen (tv-journalist) – dansk tv-vært og videnskabsformidler
Bjørn Andersen (kultursociolog)

Bjørn Andersen (født 1946) er en dansk kultursociolog. Han er cand.mag. i dansk og kultursociologi, publ. specialearbejde i teatersociologi.

Han har skrevet om Albanien og Kosovo og om arbejdsmarkedsforhold, og han har udgivet Christian 5.s Danske Lov og Griffenfelds Kongeloven i digital form (2003).

Værker 
 Lakkogeriet – beretning fra en arbejdsplads (1981)
 Krudttønden i baghaven (1999)
 Fra Kosovo til Kosóva (1999)
 Albanske studier (2002)
 Med Andreas Røpke: Neva – historier om et skib (2002)
 To skridt frem? Albanien i en brydningstid (2005)

Eksternt link 
 bjoerna.dk

Sociologer fra Danmark
Faglitterære forfattere fra Danmark
Dansksprogede forfattere fra Danmark
Erhvervshistorikere fra Danmark
Superliga Srbije 2011-12

Serbiens SuperLiga 2011-12 var den 6. udgave af det serbiske  mesterskab i fodbold. Turneringen blev afviklet fra den 29 juli, 2011 og  blev afsluttet den 6 maj, 2012.

FK Partizan vandt deres 24. mesterskab.

Tabel

Målscorer 
Pr. 20. maj, 2012; Kilder: Superliga, officiel hjemmeside , utakmica.rs , soccerway.com 

Fodboldsæson 2011-12
Fodbold i Serbien
Barbara Ann Scott

Barbara Ann Scott King (9. maj 1928 i Ottawa – 30. september 2012) var en canadisk kunstskøjteløber, der deltog i de Vinter-OL 1948 i St. Moritz, hvor hun som den første canadier blev olympisk mester i kunstskøjteløb. Hun vandt konkurrencen i single for damer foran Eva Pawlik fra Østrig og britiske Jeannette Altwegg. 

Scott blev endvidere verdensmester i kunstskøjteløb to gange: 1947 og 1948.

OL-medaljer 
1948  St. Moritz –  Guld i kunstskøjteløb, single damer

VM-medaljer 
 VM 1947 –  Guld i kunstskøjteløb, single damer
 VM 1948 –  Guld i kunstskøjteløb, single damer

Eksterne henvisninger 

 

Kunstskøjteløbere fra Canada
Olympiske mestre fra Canada
Verdensmestre
Månetalen

Månetalen er to taler af den amerikanske præsident John F. Kennedy om USA's optrapning i rumkapløbet i starten af 1960'erne.

Talen til nationen 1961
Den første er sektion 9 i adresseringen af begge kamre den 25. maj 1961 i kongressen om pludseligt opstået behov for ekstra midler, hvor præsidenten første gang annoncerer, at USA inden udgangen af årtiet vil landsætte et menneske på månen. 

Talen er en hurtig reaktion på såvel den første menneske i kredsløb foretaget af sovjetiske kosmonaut Juri Gagarin den 12. april og amerikanernes egen astronaut Alan Shepards korte tur ud i rummet den 5. maj. Her står det klart, at Sovjetunionen fører rumkapløbet, at og det kræver en massiv amerikansk indsats for at USA kan vinde rumkapløbet.

Den tale er ikke så kendt, men er ofte den, der henvises til i kilder, da det er her det ambitiøse mål først omtales.

Vi vælger at tage til månen
Den anden og mest berømte er talen den 12. september 1962 på Rice University. I talen understreger JFK, at det er altafgørende for USA at afsætte alle deres ressourcer til måneplanen og dermed overhale Sovjetunionen i at komme først til månen. Målet om at være den første på månen spillede en alt afgørende rolle for at vinde rumkapløbet og dermed blive den førende stormagt inden for teknologisk udvikling.

Den tale er en reaktion på en større utilfredshed i befolkningen over at bruge så mange ressourcer på et rumprojekt i forhold til resten af samfundet.

De berømte ord fra den tale er:

 We choose to go to the Moon in this decade and do the other things, not because they are easy, but because they are hard

Eksterne kilder og henvisninger
 "I Believe We Should Go to the Moon" fra NASA om talen til kongressens to kamre 25. maj 1961. 
 Section IX: Space i talen til kongressens to kamre 25. maj 1961.
 John F. Kennedy Moon Speech - Rice Stadium fra NASA med hele talen 12. september 1962

USA's politik
Taler
Begivenheder i 1963
Wilhelm August Gottlieb Hindenburg

Wilhelm August Gottlieb (von) Hindenburg (21. august 1795 i Fredericia – 15. maj 1880) var en dansk officer.

Han var søn af oberstløjtnant ved Fynske Infanteriregiment Johan Philip Hindenburg og Louise Beate Johanne f. Wesenberg. Han blev i sit 14. år landkadet, sekondløjtnant 1811 og det følgende år ansat ved 1. Jyske Infanteriregiment, hvor han 1820 avancerede til premierløjtnant og 1830 til stabskaptajn. I de følgende 11 år forrettede han tillige tjeneste som regimentsadjudant og gjorde sig som sådan bemærket ved sin administrative duelighed. 1842 blev Hindenburg forsat til 7. bataljon og i februar 1848 udnævnt til major ved, efter slaget ved Slesvig til kommandør for 2. bataljon, hvilken afdeling han med stor hæder førte i de 3 krigsår. Ved alle betydningsfulde lejligheder: ved Nybøl og Dybbøl i 1848, ved Fredericia i 1849, ved Helligbæk og Isted i 1850, var «2. lette» stedse at finde blandt de bataljoner, der kæmpede i forreste linje. Hindenburg, der 1849 var blevet udnævnt til oberstløjtnant og 1853 blev oberst, beholdt kommandoen over 2. bataljon indtil 1860, da han indtrådte som medlem af den rådgivende komité
under Krigsministeriet, idet der samtidig tildeltes ham Kommandørkorset af Dannebrogordenen. I sommeren 1863 beklædte Hindenburg posten som forstander for den i København oprettede infanterieksercerskole. Ved udgangen af året fik han afsked af krigstjenesten med karakter som generalmajor.

Hindenburg havde 14. december 1832 ægtet Johanne Marie Margrethe Lorentzen (1807-1873), datter af regimentskirurg,
dr.med. Lorenzen i Dansk Vestindien. Han døde 15. maj 1880.

Gengivelser 
Der findes et fotografi samt (jf. Samlinger til en beskrivende Catalog over Portraiter af Danske, Norske og Holstenere):

 1156. Brb. en face t. Høire, i Uniform, dec. med begge Danebrogskorsene. 4" 10’" h. L.A. Smith del. Em. Bærentzen & Co. lith. Inst. Underskrift: W.A.G. Hindenburg. Udg. og forlagt af L.J. Flamand.

Kilder 
 S.A. Sørensen, "Wilhelm August Gottlieb Hindenburg", i: C.F. Bricka (red.), Dansk Biografisk Lexikon, København: Gyldendal 1887-1905.
 L.J. Flamand, Slagene ved Fredericia og Isted, s. 65.

Eksterne henvisninger 
 

Personer i Dansk Biografisk Leksikon
Generalmajorer fra Danmark
Danskere i 1800-tallet
Personer i Treårskrigen fra Danmark
Kommandører af 1. grad af Dannebrog
Personer fra Fredericia
Harry Hylén

Harry Julius Albert Hylén (11. juni 1900 i København – 1976 i Charlottenlund) var en dansk erhvervsmand. Han grundlagde i 1926 den første Fona-butik i et kælderlokale på Christianshavn. Han var far til Lise Rafaelsen.

Dengang var det udelukkende radioer, som FONA forhandlede, men i 1927 kom der også grammofoner og grammofonplader på programmet. Det satte gang i væksten i det lille kælderlokale. Det var imidlertid først i 1933, at FONA virkelig kom på landkortet. Dengang indregistrede Harry Hylén firmanavnet Dansk Radio Fjernsyn og annoncerede i en pressemeddelelse "Verdens ottende Underværk – Fjernsynet". Pressemeddelelsen demonstrerer Harry Hyléns teknologioptimisme, som også prægede hans fremtidige tilgang. Fra da af solgte FONA både radio, tv og grammofoner. 

Han er begravet på Ordrup Kirkegård.

Kilder 
 Avisudklip om Harry Hylén 
 Link til FONAs historie

Eksterne henvisninger 
 www.fona.dk
 

Købmænd fra Danmark
Personer fra København
Danskere i 1900-tallet
Poul Kjær Sørensen

Paul/Poul Edvin Kjær Sørensen (6. juni 1916 i Aarhus – 28. august 1943 i København) var en dansk bygningsingeniør og konstruktør og kommunistisk modstandsmand medlem af DKP, Frit Danmark, Aarsgruppen. Han var den første danske modstandsmand, som blev dømt til døden. 

Poul Kjær Sørensen var tilknyttet Viborg Kaserne som soldat, da tyskerne indvaderede Danmark d. 9 april. Det danske forsvar blev af regeringen bedt om ikke at gøre modstand, og det var flere af landets soldater triste og frustrerede over - heriblandt Poul Kjær Sørensen, der i stedet gik aktivt ind i modstandskampen.
Natten mellem den 17. og 18. august 1943 var han derfor med ved opsamlingen efter en våbennedkastning ved Madum Sø i Rold Skov. På vej hjem blev de ti modstandsfolk spottet af en tysk militærvogn ved skovfogedstedet Hollandshus. Bankassistenten Niels Erik Vangsted blev skudt, og Poul Kjær Sørensen, som forstuvede foden, blev taget til fange og bragt til København, hvor han dagen efter blev dødsdømt ved en tysk krigsret på Nyboder Skole. Han blev henrettet ti dage senere på en åben gård, et militært terræn, sandsynligvis gården Birkelund på Fælledvej i Dragør. For at undgå uroligheder i forbindelse med den første danske henrettelse førte tyskerne liget til Warnemünde, hvor en foreløbig bisættelse fandt sted. Poul Kjær Sørensen blev genbegravet på Nørresundby kirkegård 13. juli 1947. Henrettelsen var en medvirkende årsag til, at den danske regering opgav samarbejdspolitikken dagen efter.

I afskedsbrevet til sin far skrev han:

Bøger
 Erik Arboe-Rasmussen, Den første beretning om, og baggrunden for, tyskernes første henrettelse af en dansk frihedskæmper. København: Thaning & Appel 1954.
 Henrik Gjøde Nielsen, En by i krig - Viborg. Viborg: 2012.

Kilder og eksterne henvisninger

Eksterne henvisninger 
 

Medlemmer af Frit Danmark
Modstandsfolk fra DKP
Personer henrettet ved skydning
Henrettede i Danmark af den tyske besættelsesmagt under 2. verdenskrig
Personer fra Aarhus
Ingeniører fra Danmark
Henrettede personer fra Danmark
Andreas Bronislaw Wadesloff Nielsen

Andreas Bronislaw Wadesloff Nielsen (31. marts 1918 i København – 27. februar 1945 i Ryvangen) var en dansk mekaniker og modstandsmand.

Wadesloff Nielsen, som tilhørte en militærgruppe, afsnit 8 i København med dæknavnet Jens fra Glostrup, blev sammen med ni andre henrettet for sabotage i Ryvangen den 27. februar 1945 efter at været blevet dødsdømt ved en tysk krigsret dagen før.

Efter befrielsen blev hans jordiske rester i Ryvangen opgravet og ført til Retsmedicinsk institut, og blev 29. august 1945 genbegravet i Mindelunden i Ryvangen.

Kilder og eksterne henvisninger 

 Ib Damgaard Petersen: Faldne i Danmarks frihedskamp 1940 – 1945.

Medlemmer af militærgrupper
Personer henrettet ved skydning
Henrettede i Danmark af den tyske besættelsesmagt under 2. verdenskrig
Personer fra København
Henrettede personer fra Danmark
Sundhedsministeriet (Rusland)

Sundhedsministeriet i den Russiske Føderation (, forkortes , ) er et ministerium i Ruslands regering, med hovedkvarter i Moskva. Pr. 2020, er Mikhail Albertovitj Murashko minister.

Referencer

Eksterne henvisninger 
 Ministeriet for Sundhed og Social Udvikling  
 Ministeriet for Sundhed og Social Udvikling 
 The Russian government to promote a culture of intoxication of the population 

Ruslands politik
Russiske myndigheder
Ministerier
Superliga Srbije 2010-11

Serbiens SuperLiga 2010-11  var den 5. udgave af det serbiske  mesterskab i fodbold. Turneringen  blev afviklet fra den 14. august, 2010 og  blev afsluttet den 29. maj, 2011.

FK Partizan vandt deres 23. mesterskab.

Tabel

Målscorer
!29. maj, 2011; Kilde: Superligaens hjemmeside , soccerway.com  

Fodboldsæson 2010-11
Fodbold i Serbien
Effektiv temperatur (stjerne)

En stjernes effektive temperatur er gennemsnitstemperaturen i den dybde, vi kan se ned til gennem stjernens atmosfære.

Umiddelbart lyder dette meget enkelt, men fastsættelsen af stjernens effektive temperatur kompliceres meget af, at en stjerne (fx Solen) ikke har en fast overflade og af, at dens atmosfæres gennemsigtighed er afhængig af lysets bølgelængde.

Ideelt skulle man måle stjernens energiudsendelse, den såkaldte flux, indenfor et meget stort antal bølgelængde-intervaller, men i praksis er dette kun muligt for Solen og nogle få af de allerklareste stjerner.

Af denne årsag bestemmes en stjernes effektive temperatur i praksis ved, at man måler fluxen for et mindre antal bølgelængder, hvorefter man finder den bedste overensstemmelse mellem målingerne og sortlegemestråling beregnet ved hjælp af Wiens forskydningslov.

Eftersom ingen stjerne er et perfekt sortlegeme (pga. spektrets absorptionslinjer), er den effektive temperatur for flertallet af stjernerne fastsat med en mindre usikkerhed, som imidlertid ikke har praktisk betydning.

 
Stjerner
Michael Spindelegger

Michael Spindelegger (født 21. december 1959 i Mödling) er en tidligere østrigsk politiker. Han er tidligere vicekansler fra 2011 til 2014, udenrigsminister fra 2008 til 2013 og formand mellem 2011 til 2014 for ÖVP.

Liv 
Michael Spindelegger studerede retsvidenskab på Wiens Universitet fra 1978 til 1983, hvor han opnåede doktorgrad. Han arbejdede i sin studietid som assistent på Institut für Strafrecht und Kriminologie på Wiens Universitet. Fra 1983 til 1984 var han retspraktikant ved forskellig retter, og fra 1984 til 1987 var han beskæftiget som embedsmand ved administrationen i Niederösterreich.

Fra 1987 til 1990 arbejdede han for Østrigs forsvarsminister, og mellem 1990 og 1994 havde han ansættelse ved forskellige private virksomheder, herunder Siemens.

Michael Spindelegger er gift og har to sønner.

Politisk karriere 
Michael Spindelegger, der er søn af ÖVP-politikeren Erich Spindelegger, begyndte sin politiske karriere i 1987 som leder af forsvarsminister Robert Lichals sekretariat. I 1992 og 1993 var han medlem af Forbundsrådet og fra januar 1995 til oktober 1996 var han medlem af Europaparlamentet.

Fra december 1993 til marts 1995 og fra oktober 1996 har Spindelegger været medlem af Nationalrådet, hvor han har været partiets udenrigsordfører samt formand for det udenrigspolitiske udvalg. Fra 2006 til 2008 var Spindelegger endvidere næstformand for Nationalrådet.

Michael Spindelegger blev af daværende ÖVP-formand Josef Pröll udnævnt til udenrigsminister i Werner Faymanns koalitionsregering den 2. december 2008.

Da Josef Pröll i april 2011 af helbedsmæssige årsager trådte tilbage som formand for ÖVP, overtog Michael Spindelegger formandsposten og blev samtidig vicekansler, begge poster han havde frem til 2014.

Politikere fra Østrig
Udenrigsministre fra Østrig
Finansministre fra Østrig
H. Jon Benjamin

Henry Jon Benjamin (født 1966) er en amerikansk stemmeskuespiller. Han lægger stemme til blandt andet Ben fra Dr. Katz, Professional Therapist, Sterling Archer fra Archer, og Bob Belcher og Jimmy Pesto, Jr., fra Bob's Burgers.

Referencer

Eksterne henvisninger 

 

Stemmeskuespillere fra USA
Skuespillere fra Massachusetts
John Roberts (skuespiller)

Jonathan "John" Roberts (født 1971) er en amerikansk stemmeskuespiller.

Eksterne henvisninger 

 

Stemmeskuespillere fra USA
Skuespillere fra USA
Dan Mintz

Daniel "Dan" Mintz (født 1981) er en amerikansk stemmeskuespiller, komiker og forfatter.

Dan Mintz har bl.a. medvirket i tre episoder af Adventure Time i 2013, og har skrevet materialer til en række sketchshows.

Eksterne henvisninger 

 

Stemmeskuespillere fra USA
Skuespillere fra USA
Komikere fra USA
Eugene Mirman

Eugene Boris Mirman (født 1974) er en amerikansk stemmeskuespiller.

Eksterne henvisninger 

 

Stemmeskuespillere fra USA
Skuespillere fra USA
Kristen Schaal

Kristen Schaal (født 24. januar 1978) er en amerikansk skuespiller.

Tidlige liv 
Schaal blev født i Longmont, Colorado. Hun kommer ud af en luthersk familie af hollandsk og tysk afstamning. Hun opvoksede på sin families kvæggård, i et landdistrikt nær Boulder. Hendes far er en bygningsarbejder og hendes mor er en sekretær. Schaal har en bror, David, der tre år ældre.  Hun er uddannet fra Northwestern University, og flyttede derefter til New York for at forfølge en komediekarriere. Fem år senere i 2005, blev hun optaget i magasinet New Yorks artikel "The Ten Funniest New Yorkers You've Never Heard Of". Kristen Schaal er ikke relateret til skuespillere Wendy Schaal og Richard Schaal.

Filmografi

Referencer

Eksterne henvisninger 

 

Stemmeskuespillere fra USA
Skuespillere fra USA
Thale

Thale er en by i den tyske delstat Sachsen-Anhalt og ligger i det nordøstlige hjørne af Harzen.

Byen ligger ved floden Bode, omkring 8 km vest for Quedlinburg. Byen er endestation på Magdeburg–Thale jernbanelinjen.

På klipperne ovenfor Thale ligger Hexentanzplatz (Heksedansepladsen), hvor heksene ifølge legenden danser hvert år på Valborgsaften (på tysk: Walpurgisnacht) den 30. april. Adgang til Hexentanzplatz kan ske i bil eller med svævebanen Bodetal-Seilbahn, der forbinder pladsen med Thale.

Eksterne henvisninger 

 Hjemmeside fra Bodetal m. turistinfo om bl.a. Thale 

Harzen
Byer i Sachsen-Anhalt